वासुदेव प्रथम
वासुदेव प्रथम (दक्षिण एशिया)   वासुदेव प्रथम (कुषाण बैक्ट्रियनः βαζοδηο, बाज़ोदियो; मध्य ब्राह्मी लिपि: , चीनी: 波調, बोदियाओ, २०० ईस्वी के आसपास) एक कुषाण सम्राट थे जो "महान कुषाणों" में से अंतिम थे। उन्होंने उत्तरी भारत और मध्य एशिया में शासन किया, जहाँ उन्होंने बल्ख (बैक्ट्रिया) शहर में सिक्के बनाए। उन्हें शायद सासानियों के उदय और अपने क्षेत्र के उत्तर-पश्चिम में कुषाणो-सासानियों की पहली घुसपैठ से निपटना पड़ा। उनके पूर्ववर्ती हुविष्क का अंतिम नामित शिलालेख कनिष्क युग (१८७ ईस्वी) के वर्ष ६० में था और चीनी साक्ष्य से पता चलता है कि वे उसके बादभी २२९ ईस्वी तक शासन कर रहे थे। उनका नाम वासुदेव लोकप्रिय हिंदू भगवान पर रखा गया है जो कृष्ण का पर्यायवाची है। वे पहले कुषाण राजा थे जिनका नाम किसी भारतीय भगवान के ऊपर रखा गया था। उन्होंने अपने शासनकाल के दौरान हिंदू धर्म अपना लिया। उनका नाम इस धारणा को मजबूत करता है कि उनका शक्ति केंद्र मथुरा में था।